**8/2023.**

**JEGYZŐKÖNYV**

*Üllés Nagyközségi Önkormányzat Képviselő-testületének*

*2023. április 18-i munkaterv szerinti, nyílt üléséről*

*Tfik-ban rögzítve: 2023. április*

**Mellékletek:**

1.) Meghívó

2.) Jelenléti ívek

3)Beszámoló a lejárt határidejű határozatok végrehajtásáról

4.) Rendelet-tervezet – Az élelmezési nyersanyagköltségről és étkezési díjakról szóló 12/2022.(VIII.05.) önkormányzati rendelet módosításáról

5.) Üllés Nagyközségi Önkormányzat Képviselőtestületének 7/2023.(IV.19.) önkormányzati rendelete - Az élelmezési nyersanyagköltségről és étkezési díjakról szóló 12/2022.(VIII.05.) önkormányzati rendelet módosításáról

6.) Tájékoztató a Pénzügyi- és Ügyrendi Bizottság 2022. évi átruházott hatásköreinek gyakorlásáról

7.) Tájékoztató a polgármester és a jegyző 2022. évi átruházott hatásköreinek gyakorlásáról

8.) Beszámoló az Üllési Polgármesteri Hivatal 2022. évi tevékenységéről

9.) Döntés folyószámlahitel-keret (működési célú hitel) igénybevételéről

10.) Használati és Szolgáltatási Szabályzat módosítása

11.) PÜB nyílt ülés jegyzőkönyve

Üllés Nagyközségi Önkormányzat Képviselő-testületének

2023. április 18-i munkaterv szerinti nyílt ülésén meghozott

**H A T Á R O Z A T O K**

**61/2023.(IV.18.) önkormányzati határozat** 5.o.

**Tárgy:** A Képviselőtestület 2023. április 18-i munkaterv szerinti, nyílt ülésének napirendi pontja

**62/2023.(IV.18.) önkormányzati határozat** 6.o.

**Tárgy**: Tájékoztató lejárt határidejű képviselőtestületi határozatok végrehajtásáról

**63/2023.(IV.18.) önkormányzati határozat** 8.o.

**Tárgy:** Tájékoztató a Pénzügyi- és Ügyrendi Bizottság 2022. évi átruházott hatásköreinek gyakorlásáról

**64/2023.(IV.18.) önkormányzati határozat** 8.o.

**Tárgy:** Tájékoztató a polgármester 2022. évi átruházott hatásköreinek gyakorlásáról

**65/2023.(IV.18.) önkormányzati határozat**  9.o.

**Tárgy:** Tájékoztató a jegyző 2022. évi átruházott hatásköreinek gyakorlásáról

**66/2023.(IV.18.) önkormányzati határozat**  9.o.

**Tárgy**: Beszámoló az Üllési Polgármesteri Hivatal 2022. évi tevékenységéről

**67/2023.(IV.18.) önkormányzati határozat**  10.o.

**Tárgy**: Döntés folyószámlahitel-keret (működési célú hitel) igénybevételéről

**68/2023.(IV.18.) önkormányzati határozat**  11.o.

**Tárgy:** Új Használati és Szolgáltatási Szabályzat elfogadása

Üllés Nagyközségi Önkormányzat Képviselő-testületének

2023. április 18-i munkaterv szerinti nyílt ülésén megalkotott

**R E N D E L E T EK**

**7/2023.(IV.19.) ÖNKORMÁNYZATI RENDELETE**  7.o.

AZ ÉLELMEZÉSI NYERSANYAGKÖLTSÉGRŐL ÉS ÉTKEZÉSI DÍJAKRÓL SZÓLÓ 12/2022.(VIII.05.) ÖNKORMÁNYZATI RENDELET MÓDOSÍTÁSÁRÓL

**Jegyzőkönyv**

Készült: az Üllés Nagyközségi Önkormányzat Képviselőtestületének 2023. április 18-i munkaterv szerinti, nyílt ülésén.

Helye: Polgármesteri Hivatal, Tárgyaló

Jelen vannak: Nagy Attila Gyula polgármester, Juhász Attila alpolgármester, Dudás János, Dr. Faragó-Mészáros Judit, Fodorné Bodrogi Judit Zsuzsanna, Meszesné Volkovics Szilvia és Mészáros Marcell képviselők

Tanácskozási joggal meghívottak közül jelen van:

Dr. Borbás Zsuzsanna jegyző, Marótiné Hunyadvári Zita Csigabiga Óvoda és Bölcsőde vezetője, Hódiné Vass Magdolna iskola tagintézmény-vezető, Czékus Péter műszaki ügyintéző

Jegyzőkönyvvezető: Balogh Márta igazgatási előadó

Nagy Attila Gyula polgármester: köszönti a nyílt ülés résztvevőit.

A Jelenléti ív alapján megállapítja, hogy a Képviselőtestület 7 tagjából 7 fő jelen van, így az ülést határozatképesnek nyilvánítja és azt megnyitja.

Javasolja a napirendek meghívó szerinti megtárgyalását, melyet szavazásra bocsát.

A Képviselőtestület 7 igen szavazattal a javaslattal egyetért, és az alábbi határozatot hozza:

**61/2023.(IV.18.) önkormányzati határozat**

**Tárgy:** A Képviselőtestület 2023. április 18-i munkaterv szerinti, nyílt ülésének napirendi pontja

**H A T Á R O Z A T**

Üllés Nagyközségi Önkormányzat Képviselőtestülete a Képviselőtestület 2023. április 18-i munkaterv szerinti nyílt ülésének napirendjét az alábbiak szerint határozza meg:

**1.) Beszámoló a lejárt határidejű határozatok végrehajtásáról**

*Előadó: Nagy Attila Gyula polgármester*

**2.) Rendelet-tervezet az élelmezési nyersanyagköltségről és étkezési díjakról szóló**

**12/2022.(VIII. 05.) önkormányzati rendelet módosításáról**

*Előadó: Nagy Attila Gyula polgármester*

**3.) Tájékoztató a Pénzügyi- és Ügyrendi Bizottság 2022. évi átruházott hatásköreinek**

**gyakorlásáról**

*Előadó: Nagy Attila Gyula polgármester*

**4.) Tájékoztató a polgármester és a jegyző 2022. évi átruházott hatásköreinek gyakorlásáról**

*Előadó: Nagy Attila Gyula polgármester és Dr. Borbás Zsuzsanna jegyző*

**5.) Beszámoló az Üllési Polgármesteri Hivatal 2022. évi tevékenységéről**

*Előadó: Dr. Borbás Zsuzsanna jegyző*

**Aktuális kérdések**

**6.) Döntés folyószámlahitel-keret (működési célú hitel) igénybevételéről**

*Előadó: Nagy Attila Gyula polgármester*

**7.)** **Használati és Szolgáltatási Szabályzat módosítása**

Előadó: Nagy Attila Gyula polgármester

Erről jegyzőkönyvi kivonaton értesül:

1) Nagy Attila Gyula polgármester

2) Irattár

**1) Napirend**

**Beszámoló a lejárt határidejű határozatok végrehajtásáról**

Előadó: Nagy Attila Gyula polgármester

*(az előterjesztés a jegyzőkönyv 3. számú melléklete)*

Nagy Attila Gyula polgármester: mindenki megkapta az előterjesztést. Ebben szerepelnek azok a határozatok, amelyet a testület az előző testületi ülésen meghozott, illetve azok végrehajtása is.

Kérdés, észrevétel van-e? Ha nincs, javasolja a határozati javaslat elfogadását, melyet szavazásra bocsát.

A Képviselőtestület 7 igen szavazattal a javaslattal egyetért, és az alábbi határozatot hozza:

**62/2023.(IV.18.) önkormányzati határozat**

**Tárgy**: Tájékoztató lejárt határidejű képviselőtestületi határozatok végrehajtásáról

**H A T Á R O Z A T**

Üllés Nagyközség Képviselőtestülete a „Tájékoztató lejárt határidejű képviselőtestületi határozatok végrehajtásáról” szóló polgármesteri beszámolót áttekintette, és azt a melléklet szerint elfogadja.

Határidő: -

Felelős: Balogh Márta igazgatási ügyintéző

Erről jegyzőkönyvi kivonaton értesül:

1) Nagy Attila Gyula polgármester

2) Irattár

**2.) Napirend**

**Rendelet-tervezet az élelmezési nyersanyagköltségről és étkezési díjakról szóló 12/2022.(VIII. 05.) önkormányzati rendelet módosításáról**

Előadó: Nagy Attila Gyula polgármester

*(az előterjesztés a jegyzőkönyv 4. számú melléklete)*

Nagy Attila Gyula polgármester: a napirendet a Pénzügyi- és Ügyrendi Bizottság is tárgyalta, átadja a szót a bizottság elnökének.

Dudás János PÜB elnöke: a bizottság a rendelet-tervezet melléklet szerinti elfogadását támogatja.

Dr. Borbás Zsuzsanna jegyző: a rendeletmódosítás azt jelenti, hogy május 1-jétől a kedvezményes munkahelyi étkeztetés megszűnik. Az ebédet május 1. napját követően is igénybe lehet venni, de a felnőtt étkezés térítési díjával.

Nagy Attila Gyula polgármester: kérdés, észrevétel van-e? Ha nincs, javasolja a határozati javaslat elfogadását, melyet szavazásra bocsát.

A Képviselőtestület 7 igen szavazattal a javaslattal egyetért, és az alábbi rendeletet alkotja:

ÜLLÉS NAGYKÖZSÉGI ÖNKORMÁNYZAT KÉPVISELŐTESTÜLETÉNEK 7/2023.(IV.19.) ÖNKORMÁNYZATI RENDELETE AZ ÉLELMEZÉSI NYERSANYAGKÖLTSÉGRŐL ÉS ÉTKEZÉSI DÍJAKRÓL SZÓLÓ 12/2022.(VIII.05.) ÖNKORMÁNYZATI RENDELET MÓDOSÍTÁSÁRÓL

*(a rendelet a jegyzőkönyv 5. számú melléklete)*

**3.) Napirend**

**Tájékoztató a Pénzügyi- és Ügyrendi Bizottság 2021. évi átruházott hatásköreinek gyakorlásáról**

Előadó: Nagy Attila Gyula polgármester

*(az előterjesztés a jegyzőkönyv 6. számú melléklete)*

Nagy Attila Gyula polgármester: a napirendet a Pénzügyi- és Ügyrendi Bizottság tárgyalta, átadja a szót a bizottság elnökének.

Dudás János PÜB elnöke: a bizottság a határozati javaslat elfogadását javasolja.

Nagy Attila Gyula polgármester: kérdés, észrevétel van-e? Amennyiben nincs, úgy javasolja a rendelet-tervezet elfogadását, melyet szavazásra bocsát.

A Képviselőtestület 7 igen szavazattal a javaslattal egyetért és az alábbi határozatot hozza:

**63/2023.(IV.18.) önkormányzati határozat**

**Tárgy:** Tájékoztató a Pénzügyi- és Ügyrendi Bizottság 2022. évi átruházott hatásköreinek gyakorlásáról

**H A T Á RO Z A T**

Üllés Nagyközségi Önkormányzat Képviselőtestülete a Pénzügyi- és Ügyrendi Bizottság 2022. évi átruházott hatáskörök gyakorlásáról szóló tájékoztatóját áttekintette és az abban foglaltakat elfogadja.

Határidő: -

Felelős: Balogh Márta igazgatási ügyintéző

Erről jegyzőkönyvi kivonaton értesítést kap:

1. Nagy Attila Gyula polgármester
2. Dr. Borbás Zsuzsanna jegyző
3. Dudás János PÜB elnöke
4. Irattár

**4.) Napirend**

**Tájékoztató a polgármester és a jegyző 2022. évi átruházott hatásköreinek gyakorlásáról**

Előadó: Nagy Attila Gyula polgármester

*(az előterjesztés a jegyzőkönyv 7. számú melléklete)*

Nagy Attila Gyula polgármester: a képviselőknek az anyagot megküldték. Kérdés, észrevétel van-e? Amennyiben nincs, úgy először javasolja a polgármester átruházott hatásköreiről készül tájékoztató jóváhagyását, melyet szavazásra bocsát.

A Képviselőtestület 7 igen szavazattal a javaslattal egyetért és az alábbi határozatot hozza:

**64/2023.(IV.18.) önkormányzati határozat**

**Tárgy:** Tájékoztató a polgármester 2022. évi átruházott hatásköreinek gyakorlásáról

**H A T Á R O Z A T**

Üllés Nagyközségi Önkormányzat Képviselőtestülete a polgármester 2022. évi átruházott hatásköreinek gyakorlásáról szóló tájékoztatót áttekintette, és az abban foglaltakat elfogadásra javasolja.

Határidő: -

Felelős: Nagy Attila Gyula polgármester

Erről jegyzőkönyvi kivonaton értesítést kap:

1. Nagy Attila Gyula polgármester
2. Irattár

Nagy Attila Gyula polgármester: kérdés, észrevétel van-e a jegyző átruházott hatásköreit tartalmazó anyaggal kapcsolatosan? Amennyiben nincs, úgy javasolja a határozati javaslat elfogadását, melyet szavazásra bocsát.

A Képviselőtestület 7 igen szavazattal a javaslattal egyetért és az alábbi határozatot hozza:

**65/2023.(IV.18.) önkormányzati határozat**

**Tárgy:** Tájékoztató a jegyző 2022. évi átruházott hatásköreinek gyakorlásáról

**H A T Á R O Z A T**

Üllés Nagyközségi Önkormányzat Képviselőtestülete a jegyző 2022. évi átruházott hatásköreinek gyakorlásáról szóló tájékoztatót áttekintette, és az abban foglaltakat elfogadásra javasolja.

Határidő: -

Felelős: Dr. Borbás Zsuzsanna jegyző

Erről jegyzőkönyvi kivonaton értesítést kap:

1. Dr. Borbás Zsuzsanna jegyző
2. Irattár

**5.) Napirend**

**Beszámoló az Üllési Polgármesteri Hivatal 2022. évi tevékenységéről**

Előadó: Nagy Attila Gyula polgármester

*(az előterjesztés a jegyzőkönyv 8. számú melléklete)*

Nagy Attila Gyula polgármester: a polgármesteri hivatalnak minden évben be kell számolnia tevékenységéről, az előterjesztés erről szól.

Kérdés, észrevétel van-e a beszámolóval kapcsolatosan?

Amennyiben nincs, úgy javasolja a határozati javaslat elfogadását, melyet szavazásra bocsát.

A Képviselőtestület 7 igen szavazattal a javaslattal egyetért és az alábbi határozatot hozza:

**66/2023.(IV.18.) önkormányzati határozat**

**Tárgy**: Beszámoló az Üllési Polgármesteri Hivatal 2022. évi tevékenységéről

**H A T Á R O Z A T**

Üllés Nagyközségi Önkormányzat Képviselőtestülete az Üllési Polgármesteri Hivatal 2022. évi tevékenységéről készült beszámolót a melléklet szerint jóváhagyja.

Határidő: azonnal

Felelős: Dr. Borbás Zsuzsanna jegyző

Erről jegyzőkönyvi kivonaton értesítést kap:

1)Dr. Borbás Zsuzsanna jegyző

2) Irattár

**6.) Napirend**

**Döntés folyószámlahitel-keret (működési célú hitel) igénybevételéről**

*Előadó: Nagy Attila Gyula polgármester*

*(az előterjesztés a jegyzőkönyv 9. számú melléklete)*

Nagy Attila Gyula polgármester: a napirendet a Pénzügyi- és Ügyrendi Bizottság tárgyalta, átadja a szót a bizottság elnökének.

Dudás János PÜB elnöke: a bizottság a határozati javaslat elfogadását javasolja, nem látnak más alternatívát jelen pénzügyi helyzetben.

Nagy Attila Gyula polgármester: kell egy pénzügyi biztosíték az önkormányzat zavartalan működéséhez. Március 15-ig beérkezett az iparűzési adó előleg az önkormányzat számlájára. Az állami normatíva, az iparűzési adó és az egyéb adók képezik az összes bevételt. Minimális tartalékkal rendelkeznek, ez az utóbbi években már így volt. Most azonban az látszódik, hogy az energiát, az alapanyagokat, mindenféle szolgáltatást 8-10szeres áron kapja meg az önkormányzat. Ha eszerint működnek tovább, akkor valamikor május-június környékén elfogy a pénzük. A legfontosabbak a bérek és járulékai, ezeket ki kell fizetni. „Sakkozni” a szolgáltatásokkal és a közüzemi számlákkal tudnak.

A pénzügyi helyzet könnyítésére benyújtották a rendkívüli támogatási igényt, 14-15 millió Ft körüli összegben. Van a számlájukon pénz, pl. pályázati támogatások, de ehhez nem nyúlna. Nekik most a működési kiadásokat kell valahogyan megfinanszírozni, ehhez kell a hitelkeret, ha bármilyen előre nem látható helyzet állna elő. Ha megkapják a támogatási igényt, akkor nem lehet nagy probléma, azzal végig viszik az első félévet. Szeptemberben újfent érkeznek az adóbefizetések, november-december hónap lesz az, amikor újra gondolkodniuk kell a továbbiakról.

Kérdés, észrevétel van-e? Amennyiben nincs, úgy javasolja a rendelet-tervezet elfogadását, melyet szavazásra bocsát.

A Képviselőtestület 7 igen szavazattal a javaslattal egyetért és az alábbi határozatot hozza:

**67/2023.(IV.18.) önkormányzati határozat**

**Tárgy**: Döntés folyószámlahitel-keret (működési célú hitel) igénybevételéről

**H A T Á R O Z A T**

1. Üllés Nagyközségi Önkormányzat Képviselőtestülete az Önkormányzat átmeneti likviditási nehézségeinek elkerülése érdekében max. 50.000.000,- Ft, - azaz Ötvenmillió forint - folyószámlahitel-keret igénybevételét határozza el. A hitel végső lejárata: 2023. december 31.
2. A Képviselő-testület kötelezettséget vállal a hitel határidőben történő visszafizetésére, azt az Önkormányzat 2023. évi költségvetésébe betervezi.
3. A Képviselőtestület a hitel fedezetéül az Üllés 0118/72, a 085/111, a 030/104, a 0109/55, a 0109/56, az 505/34, a 085/105, a 048/153, a 095/57, a 085/107, a 096/46, a 300/23, 303/32, a 303/33, a 300/20, az 505/5, az 505/32, a 300/22, a 300/21, a 030/110 és a 030/108 hrsz-ú ingatlanokat ajánlja fel. A jelzálogjog alapításával összefüggő költségek Üllés Nagyközségi Önkormányzatát terhelik.
4. A Képviselő-testület az ügylet és annak egyéb feltételeiben történő megállapodásra és a fentiek szerinti szerződés aláírására felhatalmazza Üllés Nagyközségi Önkormányzat képviseletében Nagy Attila Gyula polgármestert és Dr. Borbás Zsuzsanna jegyzőt.

**Határidő:** azonnal

**Felelős:** Nagy Attila Gyula polgármester

Fáncsik Judit pénzügyi-gazdálkodási csoportvezető

Erről jegyzőkönyvi kivonaton értesítést kap:

1. Nagy Attila Gyula polgármester
2. Dr. Borbás Zsuzsanna jegyző
3. Fáncsik Judit pénzügyi-gazdálkodási csoportvezető
4. OTP Bank Nyrt. Dél-alföldi Régió Szeged, Takaréktár u. 7.
5. Irattár

**7.) Napirend**

**Használati és Szolgáltatási Szabályzat módosítása**

Előadó: Nagy Attila Gyula polgármester

*(az előterjesztés a jegyzőkönyv 10. számú melléklete)*

Nagy Attila Gyula polgármester: a napirendet a Pénzügyi- és Ügyrendi Bizottság tárgyalta, átadja a szót a bizottság elnökének. Az intézményvezetőknek ki lett küldve a hatályos szabályzat azzal, hogy amennyiben arra igényt formálnak, tegyék meg módosítási javaslataikat. Két intézményvezető élt a lehetőséggel, az ő javaslataik a szabályzatba beépítésre kerültek.

Dudás János PÜB elnöke: a bizottság a határozati javaslat elfogadását javasolja.

Nagy Attila Gyula polgármester: kérdés, észrevétel van-e? Amennyiben nincs, úgy javasolja a rendelet-tervezet elfogadását, melyet szavazásra bocsát.

A Képviselőtestület 7 igen szavazattal a javaslattal egyetért és az alábbi határozatot hozza:

**68/2023.(IV.18.) önkormányzati határozat**

**Tárgy:** Használati és Szolgáltatási Szabályzat módosítása

**H A T Á R O Z A T**

1.) Üllés Nagyközségi Önkormányzat Képviselő-testülete Üllés Nagyközségi Önkormányzat használatba adási és szolgáltatási díjszabásait tartalmazó Használati és Szolgáltatási Szabályzat módosító tervezetét áttekintette és azt a melléklet szerint 2023. május 1. napjával történő hatálybalépéssel elfogadja.

2.) A Képviselőtestület felkéri Dr. Borbás Zsuzsanna jegyzőt, hogy a 2023. május 1. napjával hatályba lépő szabályzat kihirdetéséről intézkedjen.

Határidő: 2023. április 30.

Felelős: Balogh Márta igazgatási ügyintéző

Erről jegyzőkönyvi kivonaton értesítést kap:

1)Nagy Attila Gyula polgármester

2)önkormányzati intézmények vezetői

3)Irattár

Nagy Attila Gyula polgármester: szeretné tájékoztatni a képviselőket arról, hogy egy török-magyar vegyes cég megkereste az önkormányzatot azzal, hogy Üllésen iparterületet szeretne venni. Elmondta, hogy nincs pályázattal érintett terület, de elmondta azt is, hogy van ipari besorolású terület, ami a jelenlegi iparterület mellett van. Megmutatta nekik a területet, a cég lát benne fantáziát. Tudják, hogy nincs lekötve az áram, de nekik így is megfelelő. 2000-4000 m2 területre lenne szükségük, csarnokbázist építenének. Szivattyú összeszerelő üzem létesülne. Európában ez lenne nekik a logisztikai központjuk. Később az első üzemet további üzemekkel bővítenék. Elmondta a terület hátrányait is, pl. hogy azt kb. 1,5 méter magasságban fel kell tölteni, azt, hogy úttal közvetve közelíthető meg. A vállalkozó megcsinálná az utat, az infrastruktúrát saját maga fejlesztené. Látnak benne fantáziát. Ma egyeztetett a vállalkozóval, megmutatta neki a területet. Tetszik neki a területet, befektetne. Elmondta neki azt is, hogy munkaerőproblémával küzd a térség. A cég szerint ez nem probléma, ők hoznák a szakembereket. Ha úgy látják, hogy van fogadókészség, akkor a cég a testületnek is bemutatkozna és elmondaná az elképzeléseit.

Kíváncsi a képviselők véleményére.

Dudás János PÜB elnöke: ha az infrastruktúrát ő telepítené, akkor a bérleti díj nyilván nem annyi lenne, mint a helyi vállalkozóknak.

Nagy Attila Gyula polgármester: ő nem adná olcsóbban neki a területet. Ki kell ajánlaniuk neki egy jó árat, hogy megérje itt vállalkozni. Az önkormányzatnak kellenek biztosítékok, hogy 5 éven belül megépüljön a vállalkozás, az üzem, foglalkoztassanak embereket, ide jelentsék be a céget, helyben fizessen iparűzési adót. Ha a biztosítékok nem valósulnának meg, akkor legyen az önkormányzatnak visszavásárlási lehetősége a vételi áron.

Dudás János PÜB elnöke: nem úgy értette, hogy a helyi vállalkozók hátrányt szenvedjenek az új vállalkozás ellenében.

Nagy Attila Gyula polgármester: mint mondta, tájékoztatta a vállalkozót, hogy az önkormányzat nem fektet be pénzt abba a területbe, a fejlesztések mind-mind saját beruházás kell, hogy legyenek.

A cég egy pilot projektet szeretne csinálni, itt. Magyarországon van már raktárbázisuk, több országban gyártanak.

Dr. Borbás Zsuzsanna jegyző: iparterület kialakítására van-e pályázat?

Nagy Attila Gyula polgármester: jelenleg nincs kiírás. A korábbi pályázók nettó támogatási összegről szóló határozatokat kaptak, így pályázni nem szabad. Ígéretet a vállalkozónak, iparterület kialakítására nem tesz.

Dudás János PÜB elnöke: ha a vállalkozó által javasolt konstrukcióval is mehetne a projekt, akkor szerinte pályázati lehetőséget nem keressenek.

Czékus Péter műszaki ügyintéző: a területet el is tudnák szinte azonnal adni, ki van mérve, csak egy telekalakítás szükséges.

Dr. Borbás Zsuzsanna jegyző: milyen besorolású?

Czékus Péter műszaki ügyintéző: gazdasági besorolású, művelési ág alól kivett.

Nagy Attila Gyula polgármester: a vállalkozót érdemes lenne meghallgatni.

Dudás János PÜB elnöke: a településhez képest hatalmas beruházásnak tűnik.

Dr. Borbás Zsuzsanna jegyző: a testület az előző ülésén jóváhagyta a településképi rendelet módosításáról szóló rendelet-tervezetet, de egy-két módosító javaslat még elhangzott. Kikérték a megyei főépítész véleményét is.

Röviden ismertetné a tervezetet, mely felkerülne a Lechner Tudásközpont honlapjára. 21 munkanap az egyszerűsített eljárás, a május végi testületi ülésen a végleges módosítást a képviselők el is tudnák fogadni.

A tervezet:

1. §

(1) A településképi illeszkedés érdekében új épület építése, vagy meglévő épület átalakítása, bővítése esetén az Üllésre jellemző építészeti karaktert sértő építészeti megoldás nem engedélyezett, kivéve az Erkel Ferenc és Móra Ferenc utcák, ahol a hagyományos tradicionális építészeti megoldástól való eltérés, így a modern innovatív alkalmazás is megengedett.

(2) Kül- és belterületi épületeken, építményeken hullámpala, cserepeslemez, trapézlemez, bitumenes hullámlemez és bitumenes zsindely, valamint hasított kő burkolat alkalmazása nem megengedett, kivéve a mellék-, a gazdasági-, és üzemi alaprendeltetésű létesítményeket.

(3) Az építési tevékenységek részletes szabályai az anyaghasználatról: Az épületeken az alábbi anyagok alkalmazhatók: A lakóépület tetőhéjazata lehetőleg cserép, esetleg nád vagy korcolt fémlemez fedés lehet.”

2. §

Üllés településképi szempontból meghatározó falusias lakóterületei az 1. mellékletben lehatárolt területek, kivéve az Erkel Ferenc és Móra Ferenc utcák, ott bármi építhető, amit a HÉSZ megenged.”

3. §

„(1) Az épületeket 25-45 fok közötti hajlásszögű magastetővel kell ellátni, kivéve az Erkel Ferenc és Móra Ferenc utcák, ahol ettől eltérő hajlásszög is megengedett.”

4. §

„(7) A szakmai konzultáció legalább egyszer kötelező:

*a)* új épület építése esetén,

*b)* meglévő épület átalakítása, bővítése, felújítása, korszerűsítése során, ha az a településkép szempontjából változást okoz, ha az közterületről látható felületet, épületrészt érint,

*c)* épület, építmény rendeltetésének megváltoztatása esetén.

A rendeletben konkrétan nevesítve lesz az az két utca, a Móra Ferenc és az Erkel Ferenc utca, ahol az eltérő építészeti megoldások is megengedettek lesznek.

Nagy Attila Gyula polgármester: van-e egyéb kérdés, észrevétel? Amennyiben nincs, megköszöni a részvételt és a nyílt ülést 15 óra 31 perckor bezárja.

K.m.f.

Nagy Attila Gyula Dr. Borbás Zsuzsanna

polgármester jegyző